Page:John Wycliff, last of the schoolmen and first of the English reformers.djvu/268

 "As a corn of seneveye, the which whann it is sowun in the erthe is lesse than alle seedis that ben in erthe; and whanne it is bredd, or quykened, it stygheth up in to a tree, and is maad more than alle wortis, or erbis; and it shal make grete braunchis, so that briddis of hevene mowe dwelle undir the shadewe therof."

"Sothly Jhesus resceyved hym nat, but seith to hym, Go thou in to thin hous to thine, and telle to hem how many thingis the Lord hath don to thee, and hadde mercy of thee. And he wente forth, and bigan for to preche in Decapoly, that is, a cuntree of ten citees."

"Yit him spekynge, messageris camen to the prince of synagoge, seyinge, For thi doughtir is deed; what traveilist thou the maistir ferthere? Forsothe the word herd that was seide, Jhesus seith to the prince of the synagoge, Nyle thou drede, oonly byleve thou."

"And anon he spek with hem, and seide to hem, Triste ye, I am; nyle ye drede."

"And aftir sixe dayes Jhesus took Petre, and James, and John, and ledith hem by hem selve aloone in to an high hil; and he is transfigurid byfore hem. And his clothis ben maad schynynge and white ful moche as snow, and which maner clothis a fullere, or walkere of cloth, may not make white on erthe. And Helye with Moyses apperide to hem, and thei weren spekynge with Jhesu."

"Forsothe of the fyge tree lerne ye the parable. Whanne nowhisbraunche schal be tendre, and leevys ben sprongen out, ye witen for somer is in the nexte.